Meeldimine ja näiline truudus käivad kokku. Kasvõi natukene elus midagi kogenud inimene tunneb, kui tõeline truudus muutub näiliseks. Hirm saada reedetud ja hirm, et see toimub mittemeeldimise pärast, võimendavad teineteist. Ühe meele poolt tõestust leidnud fakt võib vallandada pommiplahvatusena teised meeled ja Teile tundub, et olete varemgi midagi kuulnud, näinud, haistnud, maitsnud või kompinud. Kui Te ei saa aru, et Teie loogika on arulage, siis Te paiskate selle endisele jumaldatule näkku ja ta võib öelda, et see ei meeldi talle. Teie jaoks on see sama, kui et Teie ei meeldi talle. Inimese ja tema teo samastamine on ju Teile loomuomane ja Te ei mõista, et näete temaski vaid iseennast.